polyglot-tagger/wikipedia-language-snippets-filtered huggingface dataset:
தமிழ்நாடு, கிருஷ்ணன்கோயில், சங்கரா கண் மருத்துவமனை, 2004ம் ஆண்டு, பிப்ரவரி 4, அன்று ராமநாதபுரம் மாவட்ட ஆட்சியர் ஸ்ரீ விஜய்குமார் ஐ.ஏ.எஸ் மற்றும் விருதுநகர் மாவட்ட கலெக்டர் ஸ்ரீ முகமது அஸ்லம் ஐ.ஏ.எஸ். அவர்களால் திறக்கப்பட்டது. 6.1 ஏக்கர் நிலப்பரப்பில் கட்டப்பட்ட இந்த மருத்துவமனை 225 படுக்கை வசதி கொண்டதாக உள்ளது.
தமிழ்நாடு கோயம்புத்தூரில், 2011 ஆம் ஆண்டில் இந்த மருத்துவமனை நிறுவப்பட்டது. இங்கு, அறுவை சிகிச்சை அரங்கு வளாகம், வெளிநோயாளர் பார்வையிடும் வசதி, மற்றும் கண் சம்பந்தப்பட்ட சேவைகளுடன் பகல்நேர அறுவை சிகிச்சை செய்யும் வசதியுடன் இந்த மருத்துவமனை செயல்படுகிறது.
குசராத்து, ஆனந்த் சங்கரா கண் மருத்துவமனை, 2008 ஆம் ஆண்டு நிறுவப்பட்டது. இந்த மருத்துவமனையை அப்போதைய முதல்வர் ஸ்ரீ நரேந்திர மோடி திறந்து வைத்தார். 5.5 ஏக்கர் நிலப்பரப்பில் கட்டப்பட்ட இந்த மருத்துவமனை 225 படுக்கை வசதி கொண்டது.
ஆந்திரப் பிரதேசம் குண்டூரில், சங்கரா கண் மருத்துவமனை 2004ம் ஆண்டு, மார்ச்சு மாதத்தில் நிறுவப்பட்டது. 4.35 ஏக்கர் நிலப்பரப்பில் கட்டப்பட்ட இந்த மருத்துவமனை 225 படுக்கை வசதி கொண்ட மருத்துவமனையாக உள்ளது.
சங்கரா கண் மருத்துவமனை ஆரம்பத்தில் இருந்தே 80:20 மாதிரியைப் பிரதிபலிக்கும் வகையில் நாடு முழுவதும் 10 மருத்துவமனைகளை நிறுவியுள்ளது.
அஸ்பாக் அகமது ஒரு பாகிஸ்தானிய எழுத்தாளர், நாடக ஆசிரியர் மற்றும் ஒளிபரப்பாளர் ஆவார். இவர் உருது மொழியில் பல புத்தகங்களை எழுதினார். இவர் பாக்கிஸ்தானின் தொலைக்காட்சி மற்றும் வானொலி நிகழ்ச்சிகளில் இவரது படைப்புகள் வெளிவந்துள்ளன. புதினங்கள், சிறுகதைகள் மற்றும் நாடகங்கள் போன்ற படைப்புகளிலும் ஈடுபட்டுள்ளார். இலக்கியம் மற்றும் ஒளிபரப்புத் துறையில் இவரின் பணியினைப் பாராட்டும் விதமாக ஜனாதிபதியிடம் இருந்து சிறந்த செயல் நலம் மிக்கவர் விருது மற்றும் சீதாரா-இ-இம்தியாஸ் விருதுகள் இவருக்கு வழங்கப்பட்டன.
அகமது ஆகஸ்ட் 22, 1925 அன்று பிரிட்டிஷ் இந்தியாவின் பஞ்சாபின் முக்த்சரில் பிறந்தார், மொஹமண்ட் பழங்குடியினரின் பஷ்டூன் குடும்பத்தில் இவர் பிறந்தார். இவர் தனது ஆரம்பக் கல்வியை தனது சொந்த மாவட்டமான முக்த்சரில் கல்வி பயின்றார் . 1947 ல் இந்தியப் பிரிவினை காலத்திற்கு முன்பு அவரின் குடும்பம் பாகிஸ்தானுக்கு குடிபெயர்ந்து பஞ்சாபின் லாகூரில் குடியேறினர். அகமது லாகூர் அரசு கல்லூரியில் உருது இலக்கியத்தில் முதுகலைப் பட்டம் பெற்றார். அவரது மனைவியும் தோழியுமான பானோ குட்சியா அரசு கல்லூரியில் அவரது வகுப்புத் தோழராக இருந்தார்.
1962 ஆம் ஆண்டில அசுபக் அகமது தல்கீன் ஷா எனும் வானொலி நிகழ்ச்சியினைத் துவங்கினார். இந்த நிகழ்ச்சியின் மூலம் நகரங்களிலும் கிராமங்களிலும் மக்கள் மத்தியில் அவரை பிரபலமாக்கியது. இவர் 1966 ஆம் ஆண்டில் மார்க்காசி உருது வாரியத்தின் இயக்குநராக நியமிக்கப்பட்டார். பின்னர் அந்த் அமைப்பு உருது அறிவியல் வாரியம் என்று பெயர் மாற்றப்பட்டது. அந்தப் பதவியில் இவர் 29 ஆண்டுகள் இருந்தார். இவர் 1979 வரை குழுவில் இருந்தார். ஜியா-உல்-ஹக்கின் ஆட்சியின் போது கல்வி அமைச்சகத்தில் இவர் ஆலோசகராகவும் பணியாற்றினார்.
இவர் தனது குழந்தைப் பருவத்திலேயே சில கதைகளை எழுதத் தொடங்கினார். பின்னர் அவரின் கதைகளை குழந்தைகளுக்கான இதழான ஃபூல் எனும் இதழில் வெளியிடப்பட்டன. பாக்கித்தான் வானொலியில் இவர் எழுத்தாளராக சேர்ந்தார். பாக்கிஸ்தான் அரசாங்கத்தால் பிரபல கவிஞர் சூஃபி குலாம் முஸ்தபா தபஸூமுக்கு பதிலாக பிரபல உருது வார இதழான லெயில்-ஓ-நஹரில் இவர் ஆசிரியராக நியமிக்கப்பட்டார்.
உச்சய் புர்ஜ் லாகூர் தே தாலி தல்லே மற்றும் 1970 ஆம் ஆண்டில் டோட்டா கஹானி பின்பபு 1975 இல் ஐக் மொஹாபத் சவு அப்சனாய் அவுர் டிராமே மற்றும் சேவியா ஆகிய தொலைக்காட்சி நிகழ்ச்சிகளில் இவரின் படைப்புகள் இடம்பெற்றன.
1962 ஆம் ஆண்டில் இவர் தல்கீன் ஷா எனும் வானொலி நிகழ்வில் கலந்துகொண்டார். மேலும் பைதக் எனும் நிகழ்ச்சியினையும் இவர் நிகழ்த்தினார்.
மேலும் அவரது தாய்மொழி பஞ்சாபி மொழியைத் தவிர உருது, ஆங்கிலம், இத்தாலியன் மற்றும் பிரெஞ்சு மொழிகளையும் பேச கற்றுக் கொண்டார்.
இலண்டனின் பெரும் தீ இங்கிலாந்து, இலண்டன் நகரில் 1666 செப்டம்பர் 2 ஞாயிற்றுக்கிழமை முதல் செப்டம்பர் 6 வியாழன் வரை பரவிய தீயைக் குறிக்கும். இத்தீ நகரின் மத்திய பகுதியின் பெரும்பாலான இடங்களை அழித்தது. இடைக்கால இலண்டன் நகரத்தில் பழைய ரோமானிய நகரச் சுவருக்குள் தீப்பிடித்தது. பெரும் தீ ஆனாலும், வெஸ்ட்மின்ஸ்டர் பிரபுத்துவ மாவட்டம், இரண்டாம் சார்லசு மன்னரின் வைதால் அரண்மனை அல்லது பெரும்பாலான புறநகர் சேரிகளை இத்தீ அடையவில்லை. இத்தீயினால் இலண்டன் நகரில் 13,200 வீடுகள், 87 தேவாலயங்கள், புனித பவுலின் பேராலயம், நகர அதிகாரிகளின் பெரும்பாலான கட்டடங்கள் சேதமடைந்தன. நகரின் 80,000 குடிமக்களில் 70,000 பேரின் குடிமனைகள் எரிந்து சாம்பலாயின.
இலண்டன் மாநகர மத்தியில் அமைந்துள்ள புடிங் ஒழுங்கையில் வெதுப்பகம் ஒன்றில் 1666 செப்டம்பர் 2 ஞாயிற்றுக்கிழமை நள்ளிரவிற்கு சற்றுப் பின்னர் தீ ஆரம்பித்து, விரைவாக மேற்கு நோக்கிப் பரவியது. அக்காலத்தின் முக்கிய தீயணைப்பு நுட்பம் தகர்ப்புகள் மூலம் தீத்தடுப்பு கோடுகளை உருவாக்குவது ஆகும். இலண்டன் நகர முதல்வர் சர் தாமஸ் பிளட்வர்த் இத்தீயை அணைப்பது குறித்த முடிவெடுக்க தாமதம் ஏற்பட்டது. ஞாயிற்றுக்கிழமை இரவு பெரிய அளவிலான தகர்ப்புகளுக்கு உத்தரவிடப்பட்டது. பலமாக வீசிய காற்றினால், வெதுப்பகத் தீ ஒரு நெருப்புப்புயலாக மாறியது, இதனால், தகர்ப்பு நடவடிக்கைகள் பின்னடைந்தன. திங்களன்று தீ வடக்கே நகரின் மையத்தை நோக்கித் தள்ளப்பட்டது.
1666 செப்டம்பர் 4 செவ்வாயன்று, நகரத்தின் பெரும்பகுதி முழுவதும் தீ பரவியது, புனித பவுல் கதீட்ரல் அழிந்து வீழ்ந்தது. இது இரண்டாம் சார்லசு மன்னரின் அரண்மனைக்கும் அச்சுறுத்தலாக இருந்தது. ஒருங்கிணைந்த தீயணைப்பு முயற்சிகள் மேற்கொள்ளப்பட்டன. நெருப்பைத் தணிப்பதற்கான சமர் இரண்டு காரணிகளால் வென்றதாகக் கருதப்படுகிறது: வலுவான கிழக்குக் காற்றின் வேகம் வீழ்ச்சியடைந்தமை, மேலும் இலண்டன் கோபுரத்தின் படைகளின் வெடிமருந்துகளைப் பயன்படுத்தி தீ கிழக்கு நோக்கி மேலும் பரவுவதைத் தடுக்க பயனுள்ள தீத்தடுப்பு கோடுகள் உருவாக்கியமை ஆகியவையாகும்.
சரியான இறப்பு எண்ணிக்கை அறியப்படவில்லை, ஆனாலும், பாரம்பரியமாகவே இறப்பு எண்ணிக்கை அதிகளவில் இல்லை என்றே நம்பப்பட்டு வந்துள்ளதால், ஆறு இறப்புகள் மட்டுமே அதிகாரபூர்வமாகப் பதிவு செய்யப்பட்டது. ஏழை மற்றும் நடுத்தர வர்க்க மக்களின் இறப்புகள் பதிவு செய்யப்படவில்லை என்ற அடிப்படையில் இறப்பு எண்ணிக்கை பிற்காலத்தில் கேள்விக்குட்படுத்தப்பட்டது. மேலும், நெருப்பின் அகோரம் காரணமாக பாதிக்கப்பட்டவர்கள் பலர் அடையாளம் காணக்கூடிய எச்சங்கள் எதுவும் இல்லாமல் அழிந்திருக்கக்கூடும் என்றும் கூறப்படுகிறது.
இப்பேரழிவு காரணமாக உருவான சமூக, பொருளாதார பிரச்சினைகள் பெருமளவை இலண்டன் எதிர் கொண்டது. இலண்டனில் கிளர்ச்சி ஏற்படும் என அஞ்சிய இரண்டாம் சார்லசு மன்னர் தீயினால் பாதிக்கப்பட்ட மக்களை அங்கிருந்து வெளியேற்றி வேறு இடங்களில் மீள்குடியேற்ற கடுமையாக ஊக்குவித்தார். இவ்வாறு பல தீவிரமான திட்டங்கள் இருந்தபோதிலும், இலண்டன் நகரம் தீக்கு முன்னர் பயன்படுத்தப்பட்ட அதே தெருத் திட்டத்தில் மீண்டும் புனரமைக்கப்பட்டது.
சந்தேகத்திற்கிடமான வெளிநாட்டினர் தீ வைத்ததாக வதந்திகள் பரவியதால், நகரத் தெருக்களில் சட்டம் ஒழுங்கு தடைப்பட்டது. அது இரண்டாவது ஆங்கிலேய-இடச்சுப் போர் காலமானதால், இங்கிலாந்தின் அப்போதைய எதிரிகளான பிரெஞ்சு, இடச்சுக்காரர்களை மையமாகக் கொண்டு வீடற்றோர் குறித்த அச்சங்களையும் ஏற்படுத்தியது. கணிசமான புலம்பெயர்ந்த இந்த வீடற்றோர் பலர் வன்முறைகளுக்கு இரையானார்கள்.
புடிங் ஒழுங்கை என்ற சிறிய வீதியிலேயே தீ பரவ ஆரம்பித்திருந்தது. இந்த ஒழுங்கையில் தொல்பொருள் ஆய்வாளர்களால் கண்டுபிடிக்கப்பட்ட உருகிய மட்பாண்டத் துண்டு ஒன்று இலண்டன் அருங்காட்சியகத்தில் காட்சிப்படுத்தப்பட்டுள்ளது. இதன் மூலம் வெப்பநிலை 1,250செ ஐ எட்டியது என்பதைக் காட்டுவதாக ஆய்வாளர்கள் கருதுகின்றனர்.
இதன் சங்க இலக்கியப் பெயர் வேழம் என்பதாகும். தற்காலத்தில் வேழக்கரும்பு, பேய்க்கரும்பு கொறுக்காந் தட்டை என்றும் பொதுவாக நாணல் என்றும் அறியப்படுகிறது. இனிய சாற்றைக் கொண்ட கரும்பு மென் கரும்பு என்றும், சாறில்லாத நாணலை, 'வேழக் கரும்பு' என்றும் கூறுவர். இதனைப் பேய்க்கரும்பு என்பாரும் உளர்.
வேழம் கரும்பை ஒத்த புதர்ச் செடி. இதுவும் வெள்ளிய துணர்விட்டுப் பூக்கும். மருத நிலத்தின் துறையில் வளர்ந்து நீராடும் மகளிருக்குத் துணை நிற்கும். பூங்கொத்துக் கவரியைப் போன்றது என்றெல்லாம் புலவர் பாடுவர்.
இதன் மலர் கரும்பைப் போன்றது. கலப்பு மஞ்சரி. இது 'கல்ம்' என்ற தண்டின் நுணியில் கிளைத்து வள்ரும். வெண் சாமரை போன்று வெண்ணிறமாக இருக்கும். மேலும் எல்லா வகையிலும் கரும்பின் மலரை ஒத்ததாக இருக்கும்.
வேழக்கரும்பு மூங்கில் அமைப்பில் குச்சியாக அமைந்திருப்பதால், தண்டு என்ற குச்சிகள் கூரை வீட்டிற்குக் கட்டுக் குச்சிகளாகப் பயன்படும். இதன் மூலம் தட்டி முதலியனவும் செய்யப்படுகின்றன.
இது ஒரு புதர்ச்செடி ஆகும். இது கரும்புச் செடியைப் பெரிதும் ஒத்தது. இதுவும் 20 அடி உயரம் வரை வளரும். கணுக்களை உடையது. இதன் இலைகள் ஆறு அடி வரை நீளமும் 1-2 அங்குல அகலமும் உடையது.
இது தமிழ் மொழியில் நாணல் என்று பொதுவாக அழைக்கப்படுகிறது. அசாமிய மொழியில் மேகிலா குய்யார் என்று அறியப்படுகிறது. இதில் குய்யார் என்ற சொல்லின் பொருள் கரும்பு ஆகும்.
இத்தாவரம் இந்தியாவின் அசாம் மாநிலத்தில் உள்ள காசிரங்கா தேசியப் பூங்காவின் புல்வெளிகளில் இந்த இனம் அகணிய உயிரியாக காணப்படுகிறது.
சாஹர் கோடயாரி , புளூ கேர்ள் என்றும் அழைக்கப்படுகிறவர், ஒரு ஈரானிய பெண்மணி ஆவார். இவர் 2019 செப்டம்பர் 2 அன்று தெகுரானின் இஸ்லாமிய புரட்சிகர நீதிமன்றத்தின் முன் தீக்குளித்தார் என்பதற்காக அறியப்படுகிறார். கால்பந்து விளையாட்டை நேரில் காண ஈரானில் பெண்களுக்கு தடையுள்ள நிலையில் தடையை மீறி, கால்பந்து விளையாட்டைக் காண விளையாட்டரங்கினுள் நுழைய முயன்றதற்காக இவருக்கு ஆறு மாதம் சிறைத்தண்டனை விதிக்கப்பட்டது. இந்த தீர்ப்புக்கு சற்று முன்னதாக இதற்கு எதிர்ப்பு தெரிவிக்கும் வகையில் இவர் தீக்குளித்தார். தீக்குளிப்பால் காயமுற்றதால் இவர் ஒரு வாரம் கழித்து இறந்தார். சாஹரின் இந்த தீக்குளிப்பால் ஈரானில் மகளிர் மீது அரசாங்கத்தால் விதிக்கப்படும் கட்டுப்பாடுகள் குறித்து பெரும் விவாதத்தை உருவாக்கியது.
பன்னாட்டு மன்னிப்பு அவையின் குறிப்பின்படி, இது நடந்த ஆறுமாதங்களுக்குப் பிறகு 2019 செப்டம்பர் இரண்டாம் நாளன்று சாஹர் கோடயாரி தெகுரானில் ஒரு புரட்சிகர நீதிமன்றத்தில் நேர்நிற்கவேண்டுமென்று உத்தரவிடப்பட்டது. "தடையை மீறியதன் மூலம் பகிரங்கமாக ஒரு பாவச் செயலைச் செய்தது . ஹிஜாப் அணியாமல் பொது இடத்தில் தோன்றியது" "அதிகாரிகளை அவமதித்தது" போன்ற குற்றங்கள் இவர் மீது பதிவு செய்யப்பட்டன. விசாரணை முடிந்து தீர்ப்பு வெளியாகும் நாள். நீதிபதி இல்லாத காரணத்தால் இவரது வழக்கில் எந்த தீர்ப்பும் வெளியிடப்படவில்லை. என்றாலும், இவருக்கு குறைந்தது ஆறு மாத சிறைத்தண்டனை கிடைக்கும் என்று பேசப்பட்டது. நீதிமன்றத்தை விட்டு வெளியேறிய கோடயாரி, பிறகு நீதிமன்ற வளாகத்திலேயே பெட்ரோல் ஊற்றி தீ வைத்துக் கொண்டார்.
2019 மார்ச்சில் எஸ்டேக்லாலுக்கும் அல்-ஐன் எஃப்சிக்கும் இடையிலான ஏஎஃப்சி சாம்பியன்ஸ் லீக்கின் போட்டிக்காக கோடாரி ஆசாதி விளையாட்டு அரங்கத்துக்குள் நுழைய முயன்றார். 1981 முதல் ஈரானில் கால்பந்து போட்டிகளில் கலந்துகொள்வதற்கும் விளையாட்டு அரங்குக்கு செல்லவும் மகளிருக்கு தடை விதிக்கப்பட்டுள்ளது. (பெண்கள் கைப்பந்து போட்டிகள் போன்ற பிற விளையாட்டுகளில் கலந்து கொள்ளலாம். ) இதனால் இவர் விளையாட்டைக் காண ஆண் உடையில் மாறுவேடத்தில் சென்றார். பாதுகாவலர்களின் பரிசோதனையில் பிடிபட்ட சாஹர், தடையை மீறிய குற்றத்திற்காக கைது செய்யப்பட்டார். மூன்று இரவுகள் சிறையில் அடைக்கப்பட்டார் . பின்னர் பிணையில் வெளியே வந்தார். இவர் மீதான இந்த வழக்கு வழக்கு நிலுவையில் இருந்தது.
சாஹர் கோடயாரி 1990 இல் ஈரானின், பக்தியாரி மாகாணத்தில், சஹர்மஹால் கியார் கவுண்டி, சால்ம் என்ப ஊரில் உள்ள ஒரு குடும்பத்தில் பிறந்தார். இவரது குடும்பத்தில் ஒரு இவருக்கு சகோதரி உண்டு. இவரது குடும்பம் பின்னர் தெஹ்ரானுக்கு குடிபெயர்ந்து வசித்து வந்தது. கோடயாரி பல்கலைக்கழகத்தில் ஆங்கிலம் மற்றும் கணினி அறிவியலில் பட்டம் பெற்றார். ஒரு இளம் பெண்ணான இவர் கால்பந்து விளையாட்டின் தீவிர ரசிகையானார். இந்நிகழ்வுக்குப்பிறகு இவர் சமூக ஊடகங்களில் "புளூ கேர்ள்" என்று அடையாளம் காணப்பட்டார். காரணம் இவருக்கு விருப்பமான கால்பந்து அணி தெஹ்ரானை தளமாகக் கொண்ட எஸ்டெக்லால் எஃப்சியின் அணியியன் நிறம் நீல நிறமாகும்.
இவருக்கு ஏற்பட்ட எரிகாயத்தினால் ஒரு வாரம் கழித்து இவர் மருத்துவமனையில் இறந்தார் (தோராயமாக 90% தோல் பரப்பளவு தீக்காயத்தால் பாதிக்கப்பட்டிருந்தது). இவர் மருத்துவமனையில் இருந்தபோது ஆறு மாத சிறைத்தண்டனை உறுதி செய்யப்பட்டது.
இடைக்கால சகாப்தத்தில், நாகவுர் நகரம் குஜராத் மற்றும் சிந்துவிற்கு வடக்கேயும், முல்தானில் இருந்து சிந்துவைக் கடக்கும் இடத்திற்கு மேற்கேயும் அமைந்தது. கோட்டையின் பாதுகாப்பு அதன் ஆட்சியாளர்களின் இராணுவ மற்றும் பொருளாதார சக்தியைப் பொறுத்தது. கசானவித்து வம்ச படையெடுப்புகளின் காலத்திலிருந்து நாகவுர் சக்திவாய்ந்த சவுகான் குலத்தின் கீழ் இருந்தது. இந்த ஆட்சியாளர்களின் தொடர்ச்சியானது 12 ஆம் நூற்றாண்டின் முடிவில் மூன்றாம் பிருத்விராஜ் சவுகான் ஆட்சிக்காலம் வரை இருந்தது. கியாசுத்தீன் பால்பன் சுல்தானாக மாறுவதற்கு முன்பு, இந்த பாலைவன நகரத்தை மையமாகக் கொண்ட பரந்த நிலப்பரப்பான நாகவுர் நகரம் படையெடுப்பாளர்களின் கீழ் வந்தது என்பது தெளிவாகிறது. ஆனால் அஜ்மீர் மற்றும் தில்லிக்கு இடையிலான பரந்த நிலங்களில் குட்டி இந்து தலைவர்கள் இருந்ததைப் போலவே, அஜ்மீருக்கும் நாகவுருக்கும் இடையிலான நிலங்களிலும் இதுபோன்ற நில உரிமையாளர்கள் இருந்தார்கள். முஸ்லிம்களுக்கு நில வருவாயை செலுத்தி அவர்களின் இராணுவத்தில் சேரலாம்.
அஜ்மீருக்கும் நாகவுருக்கும் இடையிலான மற்றொரு ஒற்றுமை, ஆரம்பத்தில் இரு இடங்களிலும் சூபி ஆலயங்களை நிறுவியது. நாகவுருக்கு வந்த ஆரம்பகால சூபிக்களில் ஒருவர் சுல்தான் தர்கின். இவரது சன்னதி இந்து ஆட்சியின் போது நிறுவப்பட்டது. குவாஜா மொய்னுதீன் அஜ்மீரில் சிஷ்டி சூபி ஒழுங்கை நிறுவிய பின்னர் அவரது சீடர்களில் ஒருவரான அமீதுதீன் நாகவுருக்கு வந்தார். அமீதுதீன் தனது போதனைகளில் சில இந்து கொள்கைகளுக்கு இடமளித்தார். அவர் சைவ உணவு உண்பவராக மாறி, தனது சன்னதியில் ஒரு பசுவை அன்பாக வளர்த்தார்.
நாகவுர் கோட்டை இந்தியாவின் பண்டைய நாகவான்சி சத்திரியரால் கட்டப்பட்ட வரலாற்று முக்கியத்துவம் வாய்ந்த கோட்டை. சத்திரிய ஆட்சியாளர்கள் நாகவுரில் நீண்ட காலம் ஆதிக்கம் செலுத்தினர். நாகவுர் ஆட்சியாளர் சித்தோர்களின் சிசோடியாக்களுக்கு பலமுறை திரை செலுத்த வேண்டிய கட்டாயம் ஏற்பட்டது. அதே நேரத்தில் ஜோத்பூரின் ரத்தோர்களால் அவர்களின் நிலங்கள் மெதுவாக இணைக்கப்பட்டன.
நாகவுர் கோட்டை இந்தியாவின் ராஜஸ்தான் மாநிலத்தில் உள்ள நாகவுர் மாவட்டத்தில் உள்ளது. நாகவுர் மாவட்டம், ஜோத்பூர் மற்றும் பிகானேர் மாவட்டங்களுக்கு இடையே உள்ளது.
வெண் நூல்கோல் , சுவீடே , நீப்பிசுகாட்டிய மொழி), நூல்கோல் அல்லது சுனேகர் என மேலும் பல்வேறு பகுதிகளில் பல பெயர்களில் வழங்கும் அனைத்தும் வெண் நூல்கோலையே குறிக்கும். இது முட்டைக்கோசு, நூல்கோல் ஆகிய இரண்டின் கலப்பினமாகும். இதன் கிழங்குகள் பலவகைகளில் உண்ணப்படுகின்றன. இலைக்ள் கீரையாக உண்ணப்படுகின்றன. வேர்களும் மேற்பகுதிகளும் கால்நடைட்த் தீவனமாகப் பயன்படுகின்றன.ஈவை மழைக் காலத்தில் நேரடியாகவும் பிற பருவங்களில் வயலில் மேயவிட்டும் தீவனமாகத் தரப்படுகின்றன. அயர்லாந்திலும் இசுகாட்லாந்திலும் ஆலோவீன் பண்டிகைக்குக் கிழங்குகளை விளக்குகளாகச் செதுக்கிப் பயன்படுத்தும் மரபு உள்ளது.
சுவீடிய நூல்கோல் என்பதன் சுருக்கமான சுவீடே எனும் சொல் இங்கிலாந்து, ஆத்திரேலியா, நியூசிலாந்து உள்ளிட்ட பல பொதுவாய நல நாடுகளில் வழங்குகிறது. ல்கோல் என மட்டுமே இது வடக்கு, நடுவண் இங்கிலாந்திலும் குறிப்பாக கார்ன்வால், அயர்லாந்து, மாந்தத் தீவு ஆகிய இடங்களிலும் கனடாவின் மானிட்டோபா, ஒன்டாரீயோ, அட்லாண்டிக் கனடாவிலும் வழங்குகிறது. வேல்சி இது , , , , என இடஞ்சார்ந்து பல பெயர்களில் வழங்குகிறது, ஆங்கிலத்தில் சுவீடே அல்லது நூல்கோல் என வழங்குகிறது.
வெண் நூல்கோலுக்குப் பல வட்டார, தேசியப் பெயர்கள் உள்ளன. வட அமெரிக்காவில் இது உரூத்தபாகா எனப்படுகிறது. இதுசுவீடிய மொழியின் ஒரு திசைச்சொல்லான உரோத்தாபாகே என்பதில் இருந்து வந்ததாகும். இங்கு ரோத் வேர் எனப் பொருள்படும் பாகே என்றால் திரள் அல்லது கொத்து ஆகும். ஐக்கிய அமெரிக்காவில் இது சுவீடிய நூல்கோல் அல்லது மஞ்சள் நூல்கோல் எனப்படுகிறது.
வெண்ன் நூல்க்கோலின் வேர்களும் மேற்பகுதியும் 19 ஆம் நூற்றாண்டில் தீவனமாக, குறிப்பாக மழைக்காலத் தீவனமாக பயன்படுத்தப்பட்டது. அப்போது நேரடியாக வெட்டிய வேர்ப்பகுதிகளும் மேற்பகுதிகளும் கால்நடைகளுக்குத் தீவனமாக இடப்பட்டன. வயலிலும் அறுவடைக்குப் பின் மேயவிடப்பட்டன.
1947 ஆம் ஆண்டில், சவுத்ரி குல்னாவில் உள்ள பிரஜலால் கல்லூரியில் கற்பித்தல் பணியைத் தொடங்கினார். அவர் 1950 இல் டாக்காவில் உள்ள ஜகந்நாத் கல்லூரிக்குச் மாற்றலாகினார். மேலும் அதே ஆண்டில் டாக்கா பல்கலைக்கழகத்தில் இணைந்தார். 1971 ஆம் ஆண்டு வரை ஆங்கிலம் மற்றும் வங்காள மொழி துறைகளில் கற்பித்தார். 1970 ஆம் ஆண்டில் பேராசிரியராகவும், 1971 ஆம் ஆண்டில் இல் கலை பீடத்தின் தலைவராகவும் கடமையாற்றினார்.
1952-54ல் சிறைவாசம் அனுபவித்தபோது, கபர் என்ற வரலாற்று நாடகத்தை எழுதினார். சிறையிலிருந்து விடுவிக்கப்பட்ட பின்னர் அவர் தொடர்ந்து எழுதினார். ரோக்டாக்டோ பிரான்டர் , சித்தி மற்றும் போலாஷி பராக் ஓ ஒன்னியானோ என்பன அவரது குறிப்பிடப்பட்ட படைப்புக்களாகும்.
முனியர் சவுத்ரி வங்காளதேசத்தைச் கல்வியாளர், நாடக ஆசிரியர், இலக்கிய விமர்சகர் ஆவார். 1971 ஆம் ஆண்டு வங்காள அறிவாளிகள் படுகொலை செய்யப்பட்டதில் பலியானார். இவருக்கு 1980 ஆம் ஆண்டில் அவரது இறப்புக்கு பின்னர் சுதந்திர தின விருது வழங்கப்பட்டது.
சவுத்ரி, லில்லி என்பவரை மணந்தார். இவர்களுக்கு அஹ்மத் முனியர், அஷ்பாக் முனியர் மற்றும் ஆசிப் முனியர் ஆகிய மூன்று மகன்கள் இருந்தனர்.
கிரேஸ் பாட்ரிசியா கெல்லி 1929 ஆம் ஆண்டு நவம்பர் 12 ஆம் தேதி பென்சில்வேனியா, பிலடெல்பியாவில் உள்ள ஹேன்மேன் பல்கலைக்கழக மருத்துவமனையில் பிறந்தார். இவர் ஒரு வசதியான மற்றும் செல்வாக்குமிக்க குடும்பத்தில் பிறந்தார். இவரது தந்தை ஐரிஷ்-அமெரிக்க வம்சா வழியான ஜான் பி கெல்லி சீனியர் ஆவார். இவர் ஒலிம்பிக் போட்டிகளில் 3 தங்கப் பதக்கங்களை வென்றிருந்தார் .1935 ஆம் ஆண்டு பிலடெல்பியா மேயருக்கான தேர்தலில் ஜனநாயகக் கட்சி வேட்பாளராக போட்டியிட்டு குறைந்தபட்ச வாக்கு வித்தியாசத்தில் தோற்றார். பிற்காலத்தில், அவர் ஃபேர்மவுண்ட் பார்க் கில் பணியாற்றினார், இரண்டாம் உலகப் போரின்போது, ஜனாதிபதி ரூஸ்வெல்ட் அவர்களால் தேசிய உடற்தகுதி இயக்குநராக நியமிக்கப்பட்டார். அவரது சகோதரர் வால்டர் சி. கெல்லி ஒரு நடிகர் ஆவார். மேலும் இவர் பாரமவுண்ட் பிக்சர்ஸ் திரைப்படங்களை தயாரித்தார். மற்றொருவர் புலிட்சர் பரிசு-வென்ற நாடக ஆசிரியர், திரைக்கதை எழுத்தாளர் மற்றும் இயக்குனரான ஜார்ஜ் ஆவார்.
காதல்-நகைச்சுவைத் திரைப்படமான பிங் கிராஸ்பி மற்றும் ஃபிராங்க் சினாட்ராவுடன் இனைந்து ஹை சொசைட்டி டயல் எம் ஃபார் மர்டர் ; ரியர் விண்டோ , ஜேம்ஸ் ஸ்டீவர்ட்டுடன் ; மற்றும், கேரி கிராண்ட்டுடன் டூ கேட்ச் எ தீஃப் ஆகிய அவர் நடித்த திரைப்படங்களில் குறிப்பிடத்தகுந்தன ஆகும்."
கிரேஸ் பாட்ரிசியா கெல்லி ஓர் அமெரிக்கத் திரைப்பட நடிககை ஆவார்.இவர் 1950 ஆம் ஆண்டுகளின் முற்பகுதி முதல் பல குறிப்பிடத்தக்க படங்களில் நடித்துள்ளார். பின்னர், ஏப்ரல் 1956 இல் இளவரசர் ரெய்னர் என்பவரைத் திருமணம் செய்து மொனாக்கோ இளவரசி ஆனார்.
1 பெப்ரவரி – 2019–20 வூகான் கொரோனாவைரசுத் தொற்று: சீனாவின் வூகான் நகரில் சிக்கியிருந்த 33 இலங்கை மாணவர்கள் சிறீலங்கன் ஏர்லைன்சு சிறப்பு விமானத்தில் கொண்டுவரப்பட்டனர். இவர்கள் அடூத்த 14 நாட்களுக்கு தியத்தலாவை இராணுவ சிறப்பு மருத்துவ முகாமில் தங்க வைக்கப்பட்டனர்.
14 பெப்ரவரி – இலங்கை இராணுவத் தளபதி சவேந்திர சில்வா 2009 நான்காம் ஈழப்போரின் போது அவருடைய கட்டளைப் பொறுப்புக் காரணமாக பெரும் மனித உரிமை மீறல்களில் ஈடுபட்டார் என்பதற்கான 'நம்பகமான' சான்றுகள் உள்ளதெனக் கூறி, அவருக்கும் அவரது குடும்பத்தினருக்கும் ஐக்கிய அமெரிக்காவினுள் நுழைவதற்கு அமெரிக்க அரசுத் திணைக்களம் தடை விதித்தது.
3 சனவரி – அப்புத்தளை அருகே விமானப் படையில் சிறிய ரக கார்பின் வை-12 ரக வானூர்தி வீழ்ந்ததில், அதில் பயணம் செய்த இலங்கை வான்படையினர் நால்வரும் உயிரிழந்தனர்.
1957 ஆம் ஆண்டில், குருதேவ் தாகூரின் மருமகள் ரோமா சக்ரவர்த்தியின் வேண்டுகோள்படி ரவீந்திர பரிஷத்தின் இசைப் பிரிவிற்கு கீதா பவன் என்று பெயர் சூட்டப்பட்டது. ரவீந்திர பவனின் கட்டுமானம் 1955 இல் தொடங்கியது. போதிய நிதி இல்லாததால் அதன் ஒரு பகுதியை முடிக்க பல ஆண்டுகள் தாமதம் ஆனது. 1958 ஆம் ஆண்டில் மாநில அரசு இதற்காக அதிக நிலங்களை வழங்கியது. 1981 ஆம் ஆண்டில் கீதா பவன் கட்டுவதற்கு மத்திய அரசும், பீகார் அரசும் மானியங்களை வழங்கின. அப்போதைய பீகார் முதல்வர் டாக்டர் ஜகந்நாத் மிஸ்ரா அந்தக் கட்டிடத்திற்கான அடிக்கல்லை நாட்டினார். 1989 ஆம் ஆண்டுவாக்கில், முன்மொழியப்பட்ட மூன்று மாடி கட்டிடத்தின் தரை தளம் தயாரானது. அதற்கான துவக்க விழாவை அப்போதைய பீகார் ஆளுநராக இருந்த ஸ்ரீ ஜெகந்நாத் பஹாடியா முன்னிலையில் 16 மே 1989 ஆம் நாளன்று நடத்தப்பட்டது.
குருதேவ் தாகூரின் சிந்தனை, தத்துவம் மற்றும் கருத்துக்களை பரப்புவதற்காக ஒரு கலாச்சார நிறுவனத்தை நிறுவ 1947 இல் பாட்னாவின் ஒரு சில அறிஞர்களால் உணரப்பட்டு அதற்கான கருதுகோள் முன்வைக்கப்பட்டது. ரவீந்திர சங்கீத் மற்றும் மணிப்பூரி நடனம் ஆகியவற்றை சிறப்பாக வழங்க வேண்டும் என்பது முக்கியமான எண்ணமாக இருந்தது. இதுவே ரவீந்திர பரிஷத்தை நிறுவ இது வழிவகுத்தது. இது பாட்னாவில் உள்ள ஒரு முக்கியமான நாடக அரங்காகும். அங்கு பல்வேறு கலாச்சார மற்றும் நாடக நடவடிக்கைகள் வழக்கமான இடைவெளியில் நடைபெறுகின்றன. குரு ரவீந்திரநாத் தாகூரின் கருத்துக்கள், இலக்கியம், பாடல்கள் மற்றும் பிற படைப்புகளை சாமானியர்களுக்கு குறிப்பாக புதிய தலைமுறையினருக்கு பரப்பும் நோக்கில் இந்த அமைப்பு நிறுவப்பட்டது.
2008 முதல் 2010 வரை, தியேட்டர் ஒரு பெரிய புதுப்பித்தல் பணி மேற்கொள்ளப்பட்டது. ஒட்டுமொத்த சீரமைப்பு செலவு ரூ.1.5 கோடி என மதிப்பிடப்பட்டது. 2009 ஆம் ஆண்டில், இந்நிறுவனத்திற்கு மாநில அரசு சிறப்பு நிதியை ஒதுக்கியது. அதனைக் கொண்டு 80% கட்டிடம் இடிக்கப்பட்டு புதிய ஆடிட்டோரியம் கட்டப்பட்டது. ஆடிட்டோரியத்தின் 1000 பேர் அமர்கின்ற வசதி உள்ளது. இது முழுமையாக குளிரூட்டப்பட்ட மற்றும் மேடை அகலப்படுத்தப்பட்டுள்ளது. புதுப்பித்தலுக்குப் பிறகு, ஆடிட்டோரியத்தின் இருக்கை திறன் 655 இலிருந்து 1,000 ஆக உயர்த்தப்பட்டது, மேலும் தியேட்டரின் கட்டமைப்பும் மேம்படுத்தப்பட்டது. பிப்ரவரி 2011 இல், அதிநவீன ஆடிட்டோரியத்தை பீகார் முதல்வர் நிதீஷ் குமார் திறந்து வைத்தார்.
ரவீந்திரநாத் தாகூரின் பெயரைக் கொண்டு அமைந்துள்ள இந்த பரிஷத் 1948 ஆம் ஆண்டில் நிறுவப்பட்டது. இந்த கட்டிடத்தில் ஒரு இசைப்பள்ளி உள்ளது. அந்த இசைப்பள்ளி, கீத் பவன் என அழைக்கப்படுகிறது. தாகூர் எழுதிய நூல்களும் அவரைப் பற்றிய நூல்களையும் கொண்ட ஒரு நூலகம் இங்கு உள்ளது. மேலும் ரவீந்திர பவன் என்று அழைக்கப்படும் ஒரு அரங்கம் இங்கு உள்ளது. இந்த நாடக அரங்கமானது பாட்னாவில் ஒரு முக்கியமான அரங்கமாகும்.இங்கு பண்பாட்டு மற்றும் நாடக நிகழ்வுகள் தொடர்ந்து நடத்தப்பட்டு வருகின்றன. நாடக நிகழ்வுகளில் நேரடி இசை, நகைச்சுவை, நடனம், காட்சி கலை, மற்றும் குழந்தைகள் நிகழ்வுகள் உள்ளிட்ட பல நிகழ்வுகள் நடத்தப்பட்ட வருகின்றன.
ரவீந்திர பரிஷத் தன்னுடைய 65 ஆண்டுகளை நிறைவு செய்து, பாரம்பரியத்தை கடைப்பிடித்து, பலவிதமான பண்பாட்டு நிகழ்வுகளுக்கு ஏற்பாடு செய்து வருகிறது. இது பள்ளிகள் மற்றும் கல்லூரிகள் உள்ளிட்ட பல்வேறு அமைப்புகளில் பல பண்பாட்டு நிகழ்வுகளைத் தொடர்ந்து நடத்தி வருகிறது.
நான்கு வயதாக இருக்கும் பொழுது ஜீன் ஜார்ஜஸ் நும்பர் டிரெயின் சைமன் என் கூட்டு நடனம் குழுவில் நடித்தார் குழந்தையாக இருந்த பொழுது சுறுசுறுப்பும் புத்திசாலித்தனம் கொண்டவராக இருந்தார். 1794 ஆண்டில்சில நபர்கள் அவருக்கு பள்ளிக்குச் செல்ல பணம் கொடுத்தனர். சிறப்பான முறையில் கல்வி பயின்ற பின்னர்அவர் போர்ட்ஸ்மவுத்தில் ஒரு கேபின் பையனாக அனுப்பப்பட்டார். கேள்விக் குறைபாடு மற்றும் நொண்டி என மிகவும் திறமையாக நடித்து, மதீராவில் உள்ள மருத்துவர்களை ஏமாற்றினார்.
இங்கிலாந்து திரும்பியதும், அவர் தனது மாமா, மோசஸ் கீன், ஒரு மிமிக்,மாயக் குரல் மற்றும் பொது பொழுதுபோக்கு கலைஞரின் பாதுகாப்பை நாடினார். அவர் தனது அபிநயக் காட்சி படிப்புகளைத் தொடர்ந்ததோடு, ஷேக்ஸ்பியரின் படைப்புகளை கற்கத் துவங்கினார். மிஸ் சார்லோட் டிட்ஸ்வெல் என்ற நடிகை சிறுவயதிலிருந்தே இவரிடம் கருணை காட்டினார். மேலும் அவருக்கு நடிப்பின் கொள்கைகளை கற்றுக் கொடுத்தார்.
அவரது மாமாவின் மரணத்தின் போது.இவரைக் கவனித்துக்கொள்ளும் பொறுப்பினை அவர் ஏற்றுக் கொண்டார். மேலும் அவர் முதன்மையாக ஷேக்ஸ்பியரின் கதாபாத்திரங்களைப் பற்றிய முறையான ஆய்வைத் தொடங்கினார். ஜான் பிலிப் கெம்பிளின் கதைகளிலிருந்து முற்றிலும் மாறுபட்ட விளக்கங்கள் மூலம் அவரது அறிவுப்பூர்வமான அதே சமயத்தில் அந்தக் கதாப்பத்திரங்களின் தனித்தன்மையினை குறித்து ஆராய்ந்தார்.
எட்மண்ட் கீன் இங்கிலாந்தில் பிறந்த ஒரு பிரபலமான பிரித்தானிய மேடை நடிகர் ஆவார்.இவர் லண்டன், பெல்ஃபாஸ்ட், நியூயார்க், கியூபெக் மற்றும் பாரிஸ் ஆகிய இடங்களில் நடித்தார். அவரின் குட்டையான தோற்றம் ,குழப்பமான தனிப்பட்ட வாழ்க்கை மற்றும் சர்ச்சைக்குரிய விவாகரத்து போன்றவற்றால் பரவலாக இவர் அறியப்பட்டார்.
கீன் லண்டனின் வெஸ்ட்மின்ஸ்டரில் பிறந்தார். அவரது தந்தை எட்மண்ட் கீனாக இருக்கலாம் எனக் கருதப்படுகிறது. இவரது தந்தை எழுத்தராகப் பணி புரிந்தார். இவரின் தாய் அன்னே கேரி ஒரு நடிகை ஆவார். இவரின் தாய் 18 ஆம் நூற்றாண்டின் இசையமைப்பாளரும் நாடக ஆசிரியருமான ஹென்றி கேரியின் மகளாவார்.
இவரின் திறமை திருமதி கிளார்க் இவரைத் தத்தெடுக்க காரணமாக அமைந்தது. ஆனால் அவர் ஒரு பார்வையாளர் கூறிய கருத்தினால் மனம் வருந்திய இவர் திடீரென்று அவரது வீட்டை விட்டு வெளியேறி தனது பழைய சூழலுக்குச் சென்றார்.
இலங்காசயரின் முடியாட்சியின் கொள்கையை ஆதரிக்கும் முக்கிய நபர்தெர்பியின் 7 வது ஏர்ல் ஜேம்சு இசுடான்லி என்பராவார் . 1642 இல் உள்நாட்டுப் போரின் தொடக்கத்தில் மாவட்டத்தைப் பாதுகாப்பதற்கான நடவடிக்கைகளை எடுப்பதில் அவர் வேகம் குறைந்து இருந்தார். அடுத்த ஆண்டு பின்னடைவுகளுக்குப் பிறகு, போல்டனைக் கைப்பற்ற இரண்டு தோல்வியுற்ற முயற்சிகள் உட்பட, அவர் தற்காலிகமாக இலங்காசயரில் நடந்த போட்டியைக் கைவிட்டு, இவர் இருந்த மற்ற பகுதிகளான மாண் தீவுகளைப் பாதுகாக்க முக்கிய நடவடிக்கையைக் கொண்டிருந்தார். இலங்காசயரின் நாடாளுமன்ற கட்டுப்பாட்டுக்கு ஒரே அச்சுறுத்தல் செசையரில் இருந்து வந்தது. அங்கு ஜான் பைரனின் கீழ் ஒரு முடியாட்சி ஆதரவு இராணுவம், 1 வது பரோன் பைரன் 1643 இன் பிற்பகுதியில் உருவாக்கப்பட்டது. 1644 ஜனவரி 26 இல், சர் வில்லியம் பிரெட்டன் மற்றும் சர் தாமஸ் ஃபேர்பாக்சு, நாடாளுமன்ற உறுப்பினர்களை இப்பகுதியின் கட்டுப்பாட்டில் வைத்திருக்கிறார்.
இலங்காசயரில், உள்நாட்டுப் போர் தொடங்குவதற்கு முன்பு, பொதுவாக நாடாளுமன்றத்தை ஆதரிக்கும் நகரங்களுக்கிடையில் சமூக மற்றும் பொருளாதார பதற்றம் நிலவியது. குறிப்பாக கிராமப்புறங்களை கட்டுப்படுத்தி, பெரும்பாலும் முடியாட்சியின் கொள்கையை ஆதரிக்கும் நில உரிமையாளர் மற்றும் பிரபுத்துவத்திற்கிடையே இந்த பதற்றம் நிலவியது. கருத்து வேறுபாடற்ற இயக்கங்களுக்கு ஆதரவளிக்கும் சில நகரங்களுடன் ஒரு மத பிளவு ஏற்பட்டது. போல்டன் "வடக்கின் ஜெனீவா" என்று அழைக்கப்பட்டது. இது சுவிட்சர்லாந்தில் உள்ள நகரத்தைக் குறிக்கிறது, இது கால்வினிசத்தின் மையமாக இருந்தது.
போல்டன் படுகொலை சில நேரங்களில் போல்டனின் புயல் எனவும் பதிவு செய்யப்பட்டுள்ளது. இது இங்கிலாந்து உள்நாட்டுப் போரில் 1644 மே 16 அன்று நிகழ்ந்தது. இங்கிலாந்துப் நாடாளுமன்ற ஆதரவாளர்கள் வசிக்கும் நகரமானது இளவரசர் உரூபர்ட்டின் கீழ் முடியாட்சியின் கொள்கையை ஆதரிக்கும் படைகளால் தாக்கப்பட்டு கைப்பற்றப்பட்டது. போல்டனின் பாதுகாவலர்கள் மற்றும் குடிமக்கள் 1,600 பேர் சண்டையின்போதும் அதற்குப் பின்னரும் படுகொலை செய்யப்பட்டதாகக் கூறப்பட்டது. "போல்டனில் நடந்த படுகொலை" நாடாளுமன்ற பிரச்சாரத்தின் பிரதானமாக மாறியது.